Iqtisodiyot bazaviy tarmoqlaridagi loyiha ishlarini hamda muhandis-loyihalovchilarni tayyorlash tizimini yanada takomillashtirish chora-tadbirlari toʻgʻrisida
(resolution, 2023-07-04)

Respublika iqtisodiyoti bazaviy tarmoqlaridagi loyihalash ishlarining holati ixtisoslashtirilgan loyiha institutlarida malakali muhandis-loyihalovchilarning yetishmasligidan, ushbu sohada ishlarni tashkil etish zamonaviy innovatsion usullarning joriy etilishi lozim darajada emasligidan va buning oqibatida ishlab chiqilayotgan loyiha hujjatlari sifatining past ekanligidan dalolat bermoqda. Natijada investitsiya loyihalarini roʻyobga chiqarishda chet el injiniring kompaniyalari ishtirokiga kuchli muhtojlik yuzaga keldi, bu esa koʻrsatiladigan xizmatlarga haq toʻlash uchun katta miqdorda valyuta mablagʻlari sarflanishiga sabab boʻlmoqda. Kadrlar tayyorlashning amaldagi tizimi ixtisoslashtirilgan oliy taʼlim muassasalarining bitiruvchilarini loyiha institutlari va injiniring tashkilotlarining faol ishlab chiqarish faoliyatiga tez jalb qilish imkonini bermayapti. Yosh mutaxassislar texnologik tizimlarni loyihalash, konstruktorlik hujjatlarini tayyorlash va loyihalarni boshqarishning boshlangʻich koʻnikmalariga ega emas. Iqtisodiyot bazaviy tarmoqlarida investitsiyaviy va infratuzilmaviy loyihalar boʻyicha loyihaoldi va loyiha hujjatlarini ishlab chiqish borasida asosiy pudratchi hisoblanadigan Oʻzbekiston Respublikasi Vazirlar Mahkamasi huzuridagi “OʻzInjiniring” Respublika loyiha instituti (keyingi oʻrinlarda “OʻzInjiniring” Respublika loyiha instituti deb yuritiladi) xodimlari sonining cheklanganligi ishlarni tashkil etishning zamonaviy innovatsion usullarini samarali joriy etish va muhandis-loyihalovchilarni tayyorlash tizimini takomillashtirish imkonini bermaydi. Loyiha ishlari sifati va ularni mahalliylashtirish darajasini oshirish, ushbu sohada yuqori malakali kadrlar tayyorlash, shuningdek, “OʻzInjiniring” Respublika loyiha instituti faoliyatini yanada takomillashtirish maqsadida: 1. Iqtisodiyot bazaviy tarmoqlaridagi loyiha ishlarini yanada rivojlantirishning asosiy yoʻnalishlari etib quyidagilar belgilansin: loyihalash va loyihani boshqarish sohasida muhandis kadrlar tayyorlash tizimini takomillashtirish, chet el taʼlim muassasalaridan va injiniring kompaniyalaridan yetakchi mutaxassislar va muhandis-loyihalovchilarni oʻquv jarayoniga keng jalb etish; Islom Karimov nomidagi Toshkent davlat texnika universiteti, Toshkent shahridagi Inha universiteti, Toshkent kimyo-texnologiya instituti, Toshkent arxitektura-qurilish universiteti, Navoiy davlat konchilik va texnologiyalar universiteti (keyingi oʻrinlarda — ixtisoslashtirilgan oliy taʼlim muassasalari) talabalari iqtisodiyot bazaviy tarmoqlarining korxonalari va loyiha institutlarida (keyingi oʻrinlarda — loyiha institutlari) majburiy stajirovkadan oʻtish amaliyotini joriy etish, shuningdek, ularda amaliy mashgʻulotlar oʻtkazish; Oʻzbekiston Respublikasini rivojlantirish davlat dasturlari doirasidagi loyihalarni amalga oshirishda loyiha ishlarini mahalliylashtirish darajasini oshirish hamda chet el injiniring kompaniyalari xizmatlari oʻrnini bosqichma-bosqich egallash; mamlakatimiz muhandis-loyihalovchilarini va boshqa mutaxassislarni loyihalashning zamonaviy standartlariga amaliy oʻrgatish maqsadida iqtisodiyot bazaviy tarmoqlarining obyektlarida kontraktlar boʻyicha loyihalash ishlarini amalga oshirayotgan chet el injiniring kompaniyalari tomonidan loyiha institutlarida loyiha guruhlari tashkil etilishini amaliyotga joriy qilish; loyiha ishlarini sifatli bajarish uchun loyiha institutlarini zarur zamonaviy tashkiliy texnika va asbob-uskunalar, xorijiy ilmiy-texnik adabiyotlar, jahondagi ixtisoslashtirilgan nashrlar mahsulotlari, shuningdek, ilgʻor dasturiy mahsulotlar bilan jihozlash. 2. Belgilansinki, “OʻzInjiniring” Respublika loyiha instituti iqtisodiyot bazaviy tarmoqlarida loyihalash ishlarini rivojlantirishning asosiy yoʻnalishlarini belgilaydi, shuningdek, ixtisoslashtirilgan oliy taʼlim muassasalari, iqtisodiyot bazaviy tarmoqlarining korxonalari va loyiha institutlari oʻrtasida yuqori malakali muhandis-loyihalovchilarni tayyorlash masalalari boʻyicha hamkorlik qiluvchi organ hisoblanadi. 3. Oʻzbekiston Respublikasi Oliy taʼlim, fan va innovatsiyalar vazirligi oliy, shu jumladan, chet el taʼlim muassasalarining loyihalashga doir amaldagi oʻquv dasturlarini oʻrganish asosida: 2017/2018 oʻquv yili davomida oliy taʼlim muassasalarining iqtisodiyot bazaviy tarmoqlarining obyektlarini loyihalash sohasidagi yangi malaka talablarini, oʻquv rejalarini va dasturlarini har tomonlama tahlil qilsin va ular ustidan monitoring oʻtkazsin, shuningdek, ularni yanada takomillashtirish boʻyicha choralar koʻrsin; ixtisoslashtirilgan oliy taʼlim muassasalarining oʻquv rejalari va dasturlariga, shu jumladan, ushbu qaror 1-bandining uchinchi xatboshisida belgilangan talablarni hisobga olgan holda, loyihani boshqarish va loyihalash asoslari boʻyicha darslarni kiritsin; ixtisoslashtirilgan oliy taʼlim muassasalarini loyihani boshqarish va loyihalash asoslari boʻyicha yangi avlod oʻquv adabiyotlari bilan taʼminlashga doir, mazkur muassasalar talabalari uchun mualliflik mashgʻulotlari va master-klasslar oʻtkazish uchun chet el tadqiqot, taʼlim muassasalari va injiniring kompaniyalaridan yetuk mutaxassislar va muhandis-loyihalovchilarni jalb qilishga doir amaliy chora-tadbirlar rejasining amalga oshirilishini taʼminlasin; “OʻzInjiniring” Respublika loyiha institutiga va loyiha institutlariga ixtisoslashtirilgan oliy taʼlim muassasalari bitiruvchilari orasidan iqtidorli muhandis-loyihalovchilarni tanlab olishda muntazam amaliy koʻmaklashsin. 4. Iqtisodiyot bazaviy tarmoqlarining korxonalari — investitsiyaviy va infratuzilmaga oid loyihalar buyurtmachilariga xorijiy injiniring kompaniyalari va pudratchilar bilan tuzilgan shartnomalarga loyihalashtirish institutlarida mazkur qarorning 1-bandi beshinchi xatboshisida belgilangan loyiha guruhlarini tuzish boʻyicha shartlarni kiritish tavsiya etilsin. Belgilansinki, loyiha guruhlari oʻz faoliyatini Oʻzbekiston Respublikasidagi norezident doimiy muassasa maqomisiz amalga oshiradi. 5. Loyiha institutlariga quyidagilar ruxsat etilsin: chet ellik yuqori malakali mutaxassislarni toʻgʻridan-toʻgʻri fuqarolik-huquqiy shartnomalar asosida loyiha ishlarini bajarishga jalb etish va ularga xalqaro amaliyotda qabul qilingan narx va miqdorlarga muvofiq haq belgilash; xorijiy tashkilotlar va mutaxassislar bilan ishlaganda har qanday texnik va tijoriy hujjatlar va axborotdan birgalikda foydalanish, bundan davlat sirlari va qonun bilan qoʻriqlanadigan boshqa sirdan iborat maʼlumotlar mustasno. 6. Oʻzbekiston Respublikasi Investitsiyalar, sanoat va savdo vazirligi xalqaro va xorijiy moliya institutlarining: “OʻzInjiniring” Respublika loyiha instituti va boshqa loyiha institutlarining muhandis-loyihalovchilarini, shuningdek, ixtisoslashtirilgan oliy oʻquv yurtlarining professor-oʻqituvchilari tarkibini loyiha boshqaruvi va loyihalashtirishning zamonaviy usullariga oʻqitish, ularning yetakchi xorijiy oliy oʻquv yurtlarida, loyiha institutlarida, ishlab chiqarish va injiniring kompaniyalarida tajriba orttirishi va malakasini oshirishini tashkil etishga; loyiha ishlarini sifatli bajarish uchun loyiha institutlarini zarur zamonaviy tashkiliy texnika va asbob-uskunalar, xorijiy ilmiy-texnik adabiyotlar, jahondagi ixtisoslashtirilgan nashrlar mahsulotlari, shuningdek, ilgʻor dasturiy mahsulotlar bilan jihozlashga yoʻnaltirilgan grantlarini doimiy asosda jalb etsin. 7. Belgilansinki, “OʻzInjiniring” Respublika loyiha instituti Oʻzbekiston Respublikasi Vazirlar Mahkamasining Investitsiyalar, innovatsion rivojlantirish, erkin iqtisodiy va kichik sanoat zonalari faoliyatini muvofiqlashtirish masalalari kompleksi tarkibiga kiradi. 8. “OʻzInjiniring” Respublika loyiha institutining boshqaruv, ishlab chiqarish va texnik xodimlari soni 300 birlikdan iborat yangilangan tuzilmasi 1-ilovaga muvofiq tasdiqlansin. “OʻzInjiniring” Respublika loyiha instituti direktoriga: Institut shtat jadvalini mustaqil ravishda tasdiqlash va unga xodimlarning belgilangan umumiy soni doirasida oʻzgartishlar kiritish; Oʻzbekiston Respublikasi Vazirlar Mahkamasining Investitsiyalar, innovatsion rivojlantirish, erkin iqtisodiy va kichik sanoat zonalari faoliyatini muvofiqlashtirish masalalari kompleksi rahbari bilan kelishib, zarur hollarda, Institut xodimlari soni va tuzilmasiga oʻzgartish kiritish huquqi berilsin. 9. Tashqi ishlar vazirligi Oʻzbekiston Respublikasi Oliy taʼlim, fan va innovatsiyalar vazirligi, ixtisoslashtirilgan oliy oʻquv yurtlari, loyiha institutlari va investitsiyaviy loyihalar buyurtmachilarining buyurtmasiga asosan, oʻrnatilgan tartibda yetakchi xorijiy oliy taʼlim muassasalarining professor-oʻqituvchilari tarkibi va mutaxassislariga, shu jumladan, ular oila aʼzolariga kirish vizalarini konsullik yigʻimlarini olmasdan rasmiylashtirishni taʼminlasin, taklif etayotgan tomon toʻlaydigan amaliy xarajatlarni qoplashga doir yigʻimlar bundan mustasno. 10. Ichki ishlar vazirligi Oʻzbekiston Respublikasi Oliy taʼlim, fan va innovatsiyalar vazirligi, ixtisoslashtirilgan oliy taʼlim muassasalari, loyiha institutlari va investitsiyaviy loyihalar buyurtmachilarining buyurtmalariga asosan yetakchi xorijiy oliy taʼlim muassasalarining professor-oʻqituvchilari tarkibi va injiniring kompaniyalari mutaxassislariga, shu jumladan, ular oila aʼzolariga davlat bojlarini undirmay oʻrnatilgan tartibda koʻp martalik vizalar berish va muddatini uzaytirish, shuningdek, vaqtinchalik yashash joyi boʻyicha vaqtinchalik roʻyxatdan oʻtishni taʼminlasin. 11. Kambagʻallikni qisqartirish va bandlik vazirligi Oʻzbekiston Respublikasi Oliy taʼlim, fan va innovatsiyalar vazirligi, ixtisoslashtirilgan oliy taʼlim muassasalari, loyiha institutlari va investitsiyaviy loyihalar buyurtmachilariga respublikaga yuqori malakali xorijiy mutaxassislarni jalb etishga ruxsatnomalar berish (uzaytirish), shuningdek, ularning Oʻzbekiston Respublikasi hududida mehnat faoliyati bilan shugʻullanish huquqini tasdiqlovchi hujjatlar berilishini taʼminlasin. 12. “OʻzInjiniring” Respublika loyiha instituti: Oʻzbekiston Respublikasi Vazirlar Mahkamasining Investitsiyalar, innovatsion rivojlantirish, erkin iqtisodiy va kichik sanoat zonalari faoliyatini muvofiqlashtirish masalalari kompleksi rahbari bilan kelishgan holda “OʻzInjiniring” Respublika loyiha institutining yangilangan nizomini bir oy muddatda tasdiqlasin; ixtisoslashtirilgan oliy taʼlim muassasalari bilan birgalikda uch oy muddatda magistraturaning iqtidorli talabalarini ragʻbatlantirish va motivatsiyalash, ularni “OʻzInjiniring” Respublika loyiha instituti va boshqa loyiha institutlariga ishga qabul qilish dasturini tasdiqlasin. 13. Oʻzbekiston Respublikasi Prezidentining ayrim hujjatlariga 2-ilovaga muvofiq oʻzgartish va qoʻshimchalar kiritilsin. 14. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari S.R. Xolmurodov va Oʻzbekiston Respublikasi Prezidenti huzuridagi Loyiha boshqaruvi milliy agentligi direktori Sh.M. Sadikov zimmasiga yuklansin. 1. Oʻzbekiston Respublikasi Prezidentining 2017-yil 14-martdagi “Iqtisodiyotning bazaviy tarmoqlarida loyiha ishlari samaradorligini oshirish chora-tadbirlari toʻgʻrisida”gi PQ-2831-sonli qarorida: a) 3-bandda: sakkizinchi xatboshi quyidagi tahrirda bayon etilsin: “toʻgʻridan-toʻgʻri fuqarolik-huquqiy shartnomalar asosida loyihaoldi va loyiha hujjatlarini ishlab chiqish uchun mahalliy va xorijiy ixtisoslashtirilgan loyiha institutlarini, shuningdek, yetuk mutaxassislarni subpudratchilar sifatida jalb qilish”; quyidagi mazmundagi oʻn yettinchi xatboshi bilan toʻldirilsin: “iqtisodiyotning bazaviy tarmoqlarida loyihalash ishlarini rivojlantirishning asosiy yoʻnalishlarini belgilash, shuningdek, ixtisoslashtirilgan oliy taʼlim muassasalari, iqtisodiyotning bazaviy tarmoqlari korxonalar va loyiha institutlari oʻrtasida yuqori malakali muhandis-loyihalovchilarni tayyorlash masalalari boʻyicha hamkorlikni amalga oshirish”; b) 4-bandda: uchinchi xatboshi chiqarib tashlansin; toʻrtinchi — yettinchi xatboshilari tegishli ravishda uchinchi — oltinchi xatboshlari deb hisoblansin; v) 5-bandda: birinchi xatboshi va uning 1-ilovasi oʻz kuchini yoʻqotgan deb topilsin; ikkinchi — beshinchi xatboshilari tegishli ravishda birinchi — toʻrtinchi xatboshilari deb hisoblansin; ikkinchi xatboshi quyidagi tahrirda bayon etilsin: “Oʻzbekiston Respublikasi Vazirlar Mahkamasining Investitsiyalar, innovatsion rivojlantirish, erkin iqtisodiy va kichik sanoat zonalari faoliyatini muvofiqlashtirish, turizm masalalari kompleksi rahbari bilan kelishib, zarur xollarda Institut xodimlari soni va tuzilmasiga oʻzgartish kiritish”. 4. Oʻzbekiston Respublikasi Prezidentining 2017-yil 25-apreldagi “Oʻzbekiston Respublikasi Vazirlar Mahkamasi huzuridagi “OʻzInjiniring” Respublika loyiha instituti faoliyatini tashkil etish toʻgʻrisida”gi F-4917-sonli farmoyishida: a) 4-bandning ikkinchi xatboshidagi “hududlarni kompleks rivojlantirish va kommunal soha, transport, kapital qurilish, qurilish industriyasi” degan soʻzlar “investitsiyalar, innovatsion rivojlantirish, erkin iqtisodiy va kichik sanoat zonalari faoliyatini muvofiqlashtirish, turizm” degan soʻzlar bilan almashtirilsin; b) ilovaning ruscha matnida: 5-bandda “kompleksnogo razvitiya territoriy i kommunalnoy sferi, transporta, kapitalnogo stroitelstva i stroyindustrii” degan soʻzlar “investitsiy, innovatsionnogo razvitiya, koordinatsii deyatelnosti svobodnix ekonomicheskix i malix promishlennix zon, turizma” degan soʻzlar bilan almashtirilsin; 7-bandda: sakkizinchi xatboshi quyidagi tahrirda bayon etilsin: “privlecheniye v kachestve subpodryadchikov otechestvennix i zarubejnix spetsializirovannix proyektnix institutov, a takje vedushix spetsialistov dlya razrabotki predproyektnoy i proyektnoy dokumentatsii investitsionnix proyektov na osnove pryamix grajdansko-pravovix dogovorov”; quyidagi mazmundagi oʻn yettinchi xatboshi bilan toʻldirilsin: “opredeleniye osnovnix napravleniy razvitiya proyektirovaniya v bazovix otraslyax ekonomiki, a takje osushestvleniye vzaimodeystviya mejdu spetsializirovannimi visshimi obrazovatelnimi uchrejdeniyami, predpriyatiyami i proyektnimi institutami bazovix otrasley ekonomiki po voprosam podgotovki visokokvalifitsirovannix injenerov- proyektirovshikov”; 19-bandning ikkinchi xatboshida “kompleksnogo razvitiya territoriy i kommunalnoy sferi, transporta, kapitalnogo stroitelstva i stroyindustrii” degan soʻzlar “investitsiy, innovatsionnogo razvitiya, koordinatsii deyatelnosti svobodnix ekonomicheskix i malix promishlennix zon, turizma” degan soʻzlar bilan almashtirilsin; 20-bandda: beshinchi va oltinchi xatboshilar quyidagi tahrirda bayon etilsin: “po soglasovaniyu s rukovoditelem Kompleksa po voprosam investitsiy, innovatsionnogo razvitiya, koordinatsii deyatelnosti svobodnix ekonomicheskix i malix promishlennix zon, turizma Kabineta Ministrov Respubliki Uzbekistan, pri neobxodimosti, vnosit izmeneniya v chislennost personala i strukturu Instituta; po soglasovaniyu s rukovoditelem Kompleksa po voprosam investitsiy, innovatsionnogo razvitiya, koordinatsii deyatelnosti svobodnix ekonomicheskix i malix promishlennix zon, turizma Kabineta Ministrov Respubliki Uzbekistan prinimayet resheniye o sovershenii sdelok na summu v razmere 25 i boleye protsentov stoimosti vsego imushestva Instituta, opredelyayemoy na osnovanii dannix po buxgalterskoy otchetnosti na posledniy otchetniy period”; quyidagi mazmundagi yettinchi, sakkizinchi va toʻqqizinchi xatboshilar bilan toʻldirilsin: “prinimayet resheniye o sovershenii sdelok na summu v razmere meneye 25 protsentov stoimosti vsego imushestva instituta, opredelyayemoy na osnovanii dannix po buxgalterskoy otchetnosti na posledniy otchetniy period; prinimayet resheniye o spisanii s balansa stoimosti osnovnix sredstv i tovarno-materialnix sennostey Instituta; samostoyatelno utverjdayet shtatnoye raspisaniye RPI “UzInjiniring” i vnosit v nego izmeneniya v predelax ustanovlennoy obshey chislennosti personala”; yettinchi — oʻn toʻrtinchi xatboshilar tegishli ravishda oʻninchi — oʻn yettinchi xatboshilar deb hisoblansin.